Conveni entre el Consell Comarcal del Solsonès i l’Ajuntament de Solsona en relació al programa treball i formació
Solsona, ________________ de 2017

Reunits

D’una part, el Sr. Francesc Xavier Mas i Pintó, president per delegació del Consell Comarcal del Solsonès, que actua en el seu nom i representació, amb domicili a Solsona, carrer dels Dominics, 12, plaça del Consell Comarcal del Solsonès.

I, de l’altra el Sr. David Rodríguez i González, alcalde i president de l’Ajuntament de Solsona, actuant en el seu nom i representació, amb domicili a Solsona, Casa de la Vila.

Ambdues parts es reconeixen mútuament en la qualitat en què intervenen la capacitat legal necessària per atorgar aquest conveni i a aquest efecte,

Exposen

I. El Consell Comarcal del Solsonès ha presentat una sol·licitud de subvenció d’acord amb la resolució TSF/2496/2016 de 3 de novembre, per la qual s’obre la convocatòria per a l’any 2016 per a la concessió de subvencions per al Programa Treball i Formació.

II. En data 14 de desembre de 2016, la directora del Servei d’Ocupació de Catalunya ha resolt atorgar al Consell Comarcal del Solsonès una subvenció de 174.436,60 euros per realitzar el Programa Treball i Formació, dins del qual es preveu la contractació d’un peó al municipi de Solsona.

III. És voluntat de les parts la col·laboració mútua per dur a terme l’actuació assenyalada per això les parts,

Disposen

Primer. Aquest conveni té per finalitat la col·laboració entre el Consell Comarcal del Solsonès i l’Ajuntament de Solsona en la realització del projecte de manteniment d’espais públics, en compliment de la Resolució TSF/2496/2016 de 3 de novembre, per la qual s’obre la convocatòria per a l’any 2016 per a la concessió de subvencions per al Programa Treball i Formació.

Segon. L’Ajuntament de Solsona autoritza al Consell Comarcal del Solsonès l’ús de les instal·lacions/dependències situades al seu terme municipal per dur a terme part de les actuacions contemplades en el projecte de l’acord anterior.

La durada d’aquesta col·laboració s’estableix per un termini de 12 mesos dins del termini de contractació per part del Consell Comarcal d’una persona al cent per cent de la jornada. D’altra banda, també es podrà fer extensiva la col·laboració als treballadors de la brigada comarcal, si així ho ha sol·licitat l’Ajuntament de Solsona.

Tercer. El Consell Comarcal del Solsonès es farà càrrec de les despeses corresponents a formació i/o vigilància dels riscos laborals i a donar compliment al disposat a l’Ordre TSF/296/2016.

Quart. El Consell Comarcal del Solsonès, es reserva en tot moment, la facultat d’inspeccionar els serveis realitzats pel treballador contractat així com també de restar informat en tot moment de la seva execució. En tot cas l’Ajuntament de Solsona i el personal contractat hauran de seguir les instruccions i directrius i donar compliment, en tot moment, al que assenyali la persona que realitzarà les tasques de coordinació i prospecció dels projectes inclosos dins de la Resolució assenyalada a l’apartat II de la part expositiva.

Cinquè. Aquest conveni entrarà en vigor el dia de la seva signatura i restarà vigent fins a la finalització dels serveis del personal contractat i la indemnització per fi de contracte, així com de totes les actuacions necessàries per al ple compliment de l’establert en l’Ordre TSF/296/2016, de 2 de novembre, respecte a l’actuació realitzada en l’espai públic d’aquest Ajuntament i fins al ple compliment de totes les obligacions de les parts establertes a aquest conveni.

I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament.
